“รพ.ธนบุรี 2” เชิญชวนร่วมบริจาคโลหิต
"รพ.ธนบุรี 2" เชิญชวนร่วมบริจาคโลหิต
21 ส.ค. 2563

โรงพยาบาลธนบุรี 2 ในเครือ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ร่วมกับ ศูนย์บริการโลหิตแห่งชาติ สภากาชาดไทย ขอเชิญชวนผู้ที่มีสุขภาพแข็งแรงและไม่มีโรคประจำตัว มาร่วมทำความดีและสร้างกุศลที่ยิ่งใหญ่ด้วยการบริจาคโลหิตต่อชีวิตให้กับเพื่อนมนุษย์ ในงาน “ให้เลือด = ต่อชีวิต” ครั้งที่ 2 ประจำปี 2563 เพื่อลดวิกฤตสภาวะขาดแคลนโลหิต และสำรองโลหิตให้เพียงพอต่อความต้องการใช้โลหิตในการรักษาพยาบาล #เพิ่มจำนวนครั้ง เพิ่มโลหิต เพิ่มชีวิต ผู้ที่สนใจสามารถเข้าร่วมบริจาคโลหิตได้ในวันพฤหัสบดีที่ 3 กันยายน 2563 เวลา 09.00-15.00 น. ณ บริเวณคลินิกพัฒนาการเด็ก อาคาร 2 ชั้น 2 โรงพยาบาลธนบุรี 2 สอบถามรายละเอียดเพิ่มเติมได้ที่ แผนกลูกค้าสัมพันธ์ โทร. 1645 กด 2 หรือ 02-487-2100 และ facebook : Thonburi2 Hospital โรงพยาบาลธนบุรี 2